કદાચ, મંત્રી "આતંકવાદી" શબ્દના પુરા અર્થથી પરિચિત નહી હોય. શબ્દકોશમાં તેનો અર્થ છે "જે વ્યક્તિ ગેરકાનૂની હિંસા અને ધાકધમકીનો ઉપયોગ કરે છે, ખાસ કરીને નાગરિકો સામે, રાજકીય ઉદ્દેશોના અનુસંધાનમાં." કદાચ મંત્રીને એ નહી દેખાયું હોય કે તમિલનાડુમાં તાજેતરની કેટલીક કાર્યવાહીના કિસ્સાઓમાં "ગેરકાયદે હિંસા અને ધાકધમકી"નો પ્રયોગ નાગરિકો વિરુદ્ધ રાજ્ય દ્વારા કરવામાં આવ્યો છે. જેનું સૌથી સ્પષ્ટ ઉદાહરણ છે, ગત 22 મેના રોજ થુટ્ટુકુડીમાં વેદાંતા સમુહની માલિકીની સ્ટરલાઇટ કોપર સ્મેલ્ટર દ્વારા પ્રદૂષણ સામેના શાંતિપૂર્ણ વિરોધમાં પોલીસ ગોળીબાર. એ પોલીસ ફાયરિંગમાં 13 લોકો માર્યા ગયા હતા. તેમ છતાં, રાજ્ય સરકારે પ્રતિભાવમાં સેંકડો વિરોધકર્તાઓની ધરપકડ કરી અને તેમને ખતરનાક નેશનલ સિક્યુરિટી એક્ટ (એનએસએ) હેઠળના આરોપો મૂક્યા હતા. પ્રદૂષણ સામે પોતાના જીવનને જોખમમાં મૂકતા અને પ્રતિકાર કરતા લોકોને "આતંકવાદીઓ" કેવી રીતે ગણાવી શકાય? અને એ વિરોધ સામે રાજ્યનો આત્યંતિક પ્રતિભાવ તેને બીજુ કંઈ નહી અને "આતંક" કઈ રીતે ગણાવી શકે?